สธ. เตรียมความพร้อม ยา เวชภัณฑ์ ดูแลโรคทางเดินหายใจ หลัง PM 2.5 วิกฤตในหลายพื้นที่
นายอนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข กล่าวถึงปัญหาฝุ่นละออง P M 2.5 ว่า กระทรวงสาธารณสุข ได้ให้ความสำคัญดูแลปัญหาและดูแลปัญหามลพิษค่าฝุ่น pm 2.5 ที่หลายฝ่ายวิจารณ์รัฐบาลไม่มีความเข้มแข็งทำให้เกิดการเผาในหลายจุด ว่า กระทรวงสาธารณสุข ได้เตรียม ในเรื่องของการรักษาพยาบาลดูแลประชาชนอย่างเต็มที่ สั่งเวชภัณฑ์ดูแลเกี่ยวกับโรคระบบทางเดินหายใจ ได้เตรียมพร้อมไว้แล้ว ขณะนี้สถานการณ์น่ากังวลทั่วประเทศ ไม่ใช่แค่จังหวัดเชียงรายเท่านั้น ซึ่งเรื่องการรักษาพยาบาล กระทรวงสาธารณสุข ได้เตรียมไว้อยู่แล้ว โดยได้มอบหมายให้ ปลัดกระทรวงสาธารณสุขดำเนินการเต็มที่ เพราะในช่วงรัฐบาลรักษาการจะระวังเรื่องการสั่งการ แต่จะคอยสนับสนุน การทำงานของข้าราชการ แต่หากเป็นเรื่องที่มีความจำเป็นต่อประชาชนก็พร้อมที่จะลงไปทำงานกับข้าราชการประจำอย่างเต็มที่นายอนุทิน กล่าวว่า พรรคภูมิใจไทย ก็มีนโยบายในการแก้ปัญหา pm 2.5 ที่ทำไปแล้ว คือ ปรับมาใช้รถเมล์ไฟฟ้า EV ที่วิ่งอยู่ 1,200 คัน ช่วยลดการปล่อยมลพิษได้ในระดับนึง และกำลังเร่งให้ออกมาบริการประชาชนในระบบขนส่งมวลชนอีกประมาณ 4-5 พันคัน ในช่วง 1 ปี ถึง 1 ปีครึ่งนี้ เพื่อทดแทนรถมีน้ำมันที่ใช้น้ำมันอยู่